எனினும் உங்கள் பிள்ளையின் ஜாதக அமைப்பினைக் கொண்டு பார்க்கையில் நிம்மதியான வாழ்விற்கு நீங்கள் இன்னமும் இரண்டு வருடம் காத்திருக்க வேண்டும் என்பது புலனாகிறது. தகப்பனும் மகனும் ஒரே இடத்தில் இருக்கக் கூடாது என்று சொல்லப்படுவதில் உண்மை இல்லை. தற்போதைய சூழலில் அவர் உங்களுடன் இருப்பதுதான் நல்லது. ஏதேனும் ஒரு ஞாயிற்றுக்கிழமையில் ஆடுதுறை சூரியனார் கோயிலுக்கு குடும்பத்துடன் சென்று அபிஷேக ஆராதனைகள் செய்து வழிபடுங்கள். தினமும் அதிகாலை சூரிய உதயகாலத்தில் உங்கள் துணைவியாருடன் இணைந்து சூரியஒளி படும் இடத்தில் அமர்ந்து தியானம் செய்யுங்கள். உடல் ஆரோக்யம் சிறப்பாக இருக்கும்.